पेज नं. १०. द्रव्य स्वभाव पर्याय स्वभाव पेज नं. १० बोलो।
जितने नय हैं उतने श्रुतज्ञानरूप हैं; श्रुतज्ञान परोक्ष है, अनुभव प्रत्यक्ष है; इसलिये।
उत्तर:- अर्थात् नय से आत्मा का अनुभव नहीं होता क्योंकि नयज्ञान स्वयं परोक्ष है।
और अनुभव होता है तब नयज्ञान नहीं होता, प्रत्यक्षज्ञान, अतीन्द्रियज्ञान प्रगट होता है, अतः वह प्रत्यक्ष है। इसलिये…
मुमुक्षु:- इसलिये श्रुतज्ञान के बिना जो ज्ञान है। उत्तर:- आहाहा! इन्द्रियज्ञान के बिना जो ज्ञान है, अतीन्द्रियज्ञान है, वह प्रत्यक्ष अनुभव करता है।
फिर से इसलिये श्रुतज्ञान के बिना, अर्थात् मानसिक ज्ञान के बिना, इन्द्रियज्ञान के बिना, जो अतीन्द्रिय ज्ञान है वह प्रत्यक्ष अनुभव करता है आत्मा का।
इन्द्रियज्ञान आत्मा का अनुभव नहीं कर सकता क्योंकि परोक्ष है। आगे। इसलिये, इसलिये…
मुमुक्षु:- इसलिए प्रत्यक्षपने अनुभव करता हुआ जो कोई शुद्ध स्वरूप आत्मा वह ही ज्ञानपुंज वस्तु है, ऐसा कहा जाता है।
उत्तर:- ऐसा कहा जाता है। बस! इन्द्रियज्ञान को छोड़कर अंतर्मुख होकर अतीन्द्रियज्ञान से जो आत्मा को अनुभवता है,
उसे शुद्ध स्वरूप आत्मा वह ही ज्ञानपुंज वस्तु है।
ज्ञान अर्थात् अतीन्द्रियज्ञानमयी ऐसा कहा जाता है। सही है। आगे।
मुमुक्षु:- पूज्य भाईश्री ने परम करुणा करके फरमाया कि,
'हे भव्यों! हमारा आशय तो, सब नयातीत होओ, परमानंद को प्राप्त करो इतना है'।
अतः स्वभाव प्राप्ति की रीति नयों से अलग है। उत्तर:- पूरी रीति ही अलग है।
नय में अटक गये हों तो नय से अनुभव नहीं होता, ज्ञान से अनुभव होता है। आगे।
मुमुक्षु:- श्रीमद् राजचंद्रजी ने भी यह रहस्य पत्र नं. २०८, वर्ष २४वाँ, मुंबई माघ कृष्ण-३० १९४७ - में दर्शाया है।
उत्तर:- उन्नीस सौ सैंतालीस में, समकित शुद्ध प्रकाश्यु रे (धन्य रे दिवस,राजपद, श्रीमद् राजचंद्रजी)।
१९४७ के साल में जब उनको सम्यग्दर्शन हुआ। सम्यग्दर्शन होने के बाद का यह लेख है।
स्वयं लिखते हैं उन्नीस सौ सैंतालीस में, समकित शुद्ध प्रकाश्यु रे!
अर्थात् व्यवहार समकित तो हो गया था पहले - निर्णय, परंतु प्रत्यक्ष अनुभव अब हुआ ४७ में।
और सम्यग्दर्शन के बाद का यह लेख है। यह लेख बहुत ऊँचा है, काफी ऊँचा है।
इस लेख को यदि ख्याल में रखे तो इसमें कहीं उसे विरोध नहीं लगेगा।
इस लेख को मुख्य रखना चाहिए, बहुत स्पष्ट किया है इसमें।
दसवाँ पेज है मोदी साहब, नीचे का अंतिम पैराग्राफ।
मुमुक्षु:- अनंत नय हैं, एक एक पदार्थ अनंत गुण से और अनंत धर्म से युक्त है।
उत्तर:- सहित है। अनंत गुण से सहित है और अनंत धर्मों से भी सहित है।
गुण निरपेक्ष होते हैं और धर्म सापेक्ष होते हैं।
ज्ञान, दर्शन, चारित्र गुण होते हैं, उनकी पर्याय होती है।
और धर्म सापेक्ष हैं, वे धर्म हैं परंतु उनकी पर्याय नहीं होती, धर्म की पर्याय नहीं होती।
धर्म के दो प्रकार, एक द्रव्य अपेक्षित धर्म जैसे कि द्रव्य नित्य है।
यह एक मुद्दे की बात है। क्या कहते हैं? किन्हीं भाईयों को जगह कम पड़ती हो
तो दो-तीन भाई यहाँ आ सकते हैं। आ सकते हैं यहाँ। यहाँ आवें, जगह खाली है।
भाईयों! जगह बहुत है जितने आयें उतने समा जायें।
सिद्ध लोक में तो, एक वहाँ अनंत।
मुमुक्षु:- एक सिद्ध में सिद्ध अनंत जान। सत्ता सबकी भिन्न-भिन्न पहचान।
उत्तर:- सत्ता अलग-अलग परंतु एक में अनंत। अरूपी हैं न? इसलिये कोई जगह नहीं चाहिये उन्हें।
मुमुक्षु:- समोशरण में भी जगह कम नहीं पड़ती। उत्तर:- समोशरण में जगह कम नहीं पड़ती। चाहे जितने लोग आयें (उतने) समा जाते हैं।
ऐसा अतिशय है न वहाँ का, तीर्थंकर का। आहाहा! पुण्य प्रकृति है। यह एकदम मुद्दे की बात है।
अनंत नय हैं, नय है, वह ज्ञान का एक अंश है।
नय है, वह प्रमाण ज्ञान के एक अंश का नाम नय है।
एक एक पदार्थ, अब, एक एक (अर्थात्) छहों द्रव्य ले लेना, सभी।
एक एक पदार्थ अनंत गुण से और अनंत धर्म से (युक्त) सहित है। जीव में अनंत गुण हैं और अनंत धर्म हैं।
अब गुण और धर्म की व्याख्या में फर्क है। अंतर यह है (कि) लक्षण भेद से भेद है।
गुण होता है उसकी पर्याय होती है और धर्म होता है उसकी पर्याय नहीं होती।
गुण निरपेक्ष है और धर्म सापेक्ष है। धर्म परस्पर सापेक्ष हैं।
ज्ञान गुण तो निरपेक्ष है। और नित्य और अनित्य (धर्म हैं),
द्रव्य अपेक्षित नित्य धर्म, पर्याय अपेक्षा से अनित्य धर्म।
पर्याय का धर्म है अनित्य, नित्यपना द्रव्य का धर्म है।
अब द्रव्य का धर्म नित्य है वह अनादि-अनंत है। पर्याय का धर्म अनित्य (है) वह अनादि-अनंत (है)।
परंतु नित्य और अनित्य वे धर्म हैं, कोई द्रव्य अपेक्षित, कोई पर्याय अपेक्षित।
एक-अनेक नित्य-अनित्य आदि, परंतु उसकी पर्याय नहीं होती। धर्म की पर्याय नहीं होती, गुण की पर्याय होती है, इसप्रकार।
ऐसे गुण अनंत और धर्म भी अनंत, उनसे सहित है एक-एक पदार्थ। आगे।
एक-एक गुण और एक-एक धर्म प्रति
एक-एक गुण को जाननेवाला एक-एक नय और एक-एक धर्म को जाननेवाला भी एक-एक नय, अलग-अलग।
गुण अनंत, तो एक-एक गुण को जाननेवाला एक-एक नय, तो अनंत नय हो गये।
धर्म अनंत, तो एक-एक धर्म को जाननेवाला एक-एक नय, तो अनंत नय हो गये।
सामने विषय अनंत तो उसे विषय करनेवाले नय भी अनंत हैं, इसप्रकार। आहाहा!
एक-एक गुण और एक-एक धर्म प्रति अनंत नय परिणमते हैं;
अर्थात् अनंत नय, अनंत गुण और अनंत धर्म को जानते हैं। इतना ज्ञेय-ज्ञायक (का) उसके साथ व्यवहार है।
इसलिये उस पंथ से, इसलिये उस पंथ से पदार्थ का निर्णय करना चाहें अर्थात् कि अनुभव करना चाहें तो होता नहीं।
एक-एक नय के द्वारा एक-एक गुण को जानो, एक-एक नय के द्वारा एक-एक धर्म को जानो,
तो अनंतकाल चला जाये परंतु आत्मा का अनुभव नहीं होता।
उसका पंथ मतलब उसका मार्ग कोई दूसरा होना चाहिये। उसकी रीति कोई दूसरी होनी चाहिये।
अनंत गुण और अनंत पर्याय को जानने का जो साधन आगम में नय कहा, उससे कोई अलग साधन है।
नय के द्वारा एक-एक धर्म को जानने पर उसे विकल्प उत्पन्न होते हैं।
एक को जाने (तो) दूसरा जानना रह गया, दूसरे को जाने (तो) तीसरा जानना रह गया,
तो उसमें उसे इच्छा होती है, आकुलता उत्पन्न होती है अतः रास्ता तो दूसरा है।
उसका पंथ कोई दूसरा होना चाहिये। अब दूसरा क्या पंथ है, रास्ता, मार्ग वह बताते हैं, पंथ या मार्ग।
बहुत करके इस बात को ज्ञानी पुरुष ही जानते हैं,
अज्ञानी नहीं जानते। इसे इसका रास्ता क्या है?
अनंत गुण और अनंत धर्म उन्हें एक समय में कैसे जाना जा सकता है? कि एक समय में जाने जाते हैं।
नय के द्वारा अनंत समय जाये तो भी पूरा नहीं होगा! क्योंकि अनंत गुण और अनंत (धर्म है इसलिए अनंत) नय (है)।
काल अनंत चला जाये एक-एक समय करके तो जानने में नहीं आयेगा। उसका पंथ कोई अलग है।
इन्द्रियज्ञान से जानने में नहीं आयेगा, नयज्ञान से। नयज्ञान कहो या इन्द्रियज्ञान कहो (या) मानसिक ज्ञान कहो।
बहुत करके इस बात को ज्ञानी पुरुष ही जानते हैं; और वे नयादिक मार्ग के प्रति,
इस नय से ऐसा है और इस नय से ऐसा है आत्मा, इसप्रकार नयादिक मार्ग के प्रति।
(उसमें) नय-निक्षेप-प्रमाण सब ले लेना, विकल्पात्मक नय, विकल्पात्मक निक्षेप और प्रमाण।
नयादिक मार्ग के प्रति उदासीन वर्तते हैं; उदासीन वर्तते हैं।
वे गुण अनंत हैं, अनंत धर्म हैं, हैं परंतु उनकी उन्हें उपेक्षा वर्तती है, उदासीन हैं उनके प्रति।
क्योंकि वे (गुण और धर्म) नय के द्वारा जाने नहीं जा सकते
इसलिये नय के प्रति उदास और नय के विषय के प्रति भी उदास हैं, उपेक्षा है उनके प्रति।
और भगवान आत्मा के प्रति अपेक्षा है और अतीन्द्रियज्ञान से एक समय में सब कुछ जानने में आता है।
नय के द्वारा जो अनंतकाल जाने पर भी जानने में नहीं आता, वह अंतर्मुख होकर अतीन्द्रियज्ञान से जहाँ आत्मा को जानता है,
आत्मा का अनुभव करता है, वहाँ अनंत गुण और अनंत धर्म एक समय में जानने में आ जाते हैं।
इसलिये सविकल्प दशा में आने पर नयों के प्रति और नयों के विषय के प्रति उदास हैं वे। उपेक्षा वर्तती है, अपेक्षा नहीं है उसकी।
उदासीन वर्तते हैं; जिससे किसी नय का एकांत खंडन नहीं होता,
नय के प्रति उदासीन हैं न, यह एकांत नय का खंडन भी नहीं और एकांत नय का मंडन भी नहीं।
नय हैं, नयों के विषय भी हैं, परंतु उसकी उपेक्षा वर्तती है और भगवान आत्मा की अपेक्षा वर्तती है।
जितनी जिसकी योग्यता है, उतनी उस नय की सत्ता ज्ञानी पुरुषों को सम्मत होती है।
लो, एक-एक वाक्य स्वर्णिम है।
उन्नीस सौ सेंतालीस में समकित शुद्ध प्रकाश्युं रे।
यह सम्यग्दृष्टि होने के पश्चात् वह नयों के प्रति उदास है।
उदास अर्थात् नयों का ज्ञाता है परंतु नय का पक्षपात नहीं है।
इस नय से ही अनुभव होता है और इस नय से ही उसका स्वरूप समझ में आता है ऐसा पक्षपात नहीं है।
ज्ञान से जानने में आता है ऐसा कहते हैं, नय से जानने में नहीं आता।
नयज्ञान में विकल्प उत्पन्न होता है, आकुलता उत्पन्न होती है, दुःख होता है।
और आत्मज्ञान में अनाकुल आनंद भी आता है और अनंत धर्मों और अनंत गुणों को एक समय में जान लेता है, युगपद अक्रम से।
जैसे केवली भगवान एक समय में केवलज्ञान द्वारा अनंत अपने गुणों और अनंत धर्मों
को एक समय में जानते हैं, दो समय नहीं लगते।
इसीप्रकार श्रुतज्ञानी भी जब स्वभाव के सन्मुख होकर निर्विकल्प ध्यान में जाता है,
अतीन्द्रियज्ञान द्वारा आत्मा को जानता है, तब आत्मा में रहे हुये अनंत गुण और अनंत धर्म एक समय में ज्ञात हो जाते हैं।
एक-एक गुण को जानने जाये और एक-एक धर्म को जानने जाये तो नय उत्पन्न होते हैं।
नय उत्पन्न होने पर आत्मा का अनुभव नाश को प्राप्त होता है।
इसीलिये (ज्ञानी) नयों के प्रति उदास हैं। आत्मा का अनुभव करने का नय साधन नहीं है।
मुमुक्षु:- एक-एक को जानने जाने पर इन्द्रियज्ञान ही उत्पन्न होता है। उत्तर:- उत्पन्न होता है।
क्योंकि एक धर्म को जाने तो दूसरे अनंत धर्मों को जानना रह जाता है, इच्छा उत्पन्न होती है, इच्छा का निरोध नहीं होता।
और अंतर में जाने पर, आत्मा को जानने पर एक समय में सब ज्ञात हो जाता है,
अतः जानने का कोई विषय बाकी नहीं रहा, इसलिये इच्छा उत्पन्न नहीं होती,
इसलिए अनिच्छक और अपरिग्रही कहा। अनुभव में यह स्थिति है। आहाहा!
किसी (नय) का खंडन नहीं करता, किसी नय का मंडन नहीं करता।
नयों का ज्ञाता है तथापि उदास है, उसे साधन नहीं मानता।
जितनी जिसकी योग्यता है, उतनी उस नय की सत्ता ज्ञानी पुरुषों को सम्मत होती है।
नयों का ज्ञाता है और नयों का जो विषय है उसका भी ज्ञाता हो गया।
नय का ज्ञाता है, नय का ज्ञाता है अर्थात्? जो मानसिक ज्ञान है न, वह नय है, उसका ज्ञाता है।
उसके प्रति भी उपेक्षा है, उसे वह ज्ञान नहीं मानता।
और उसके द्वारा जो धर्म जानने में आते हैं उनके प्रति भी उदास है।
है सबकुछ, नय भी हैं और उनके विषय हैं, अनंत गुण हैं, अनंत धर्म हैं परंतु उदास है उनके प्रति।
ज्ञान और वैराग्य दो शक्ति प्रगट हो गई हैं।
ज्ञानशक्ति अर्थात् आत्मा को अनुभवता है ज्ञानी, वह ज्ञान शक्ति।
और जितने धर्म (और) गुण हैं उन्हें जानता है तटस्थपने, तटस्थता, वीतरागता, उसका नाम उदासीनता, कोई पक्षपात नहीं। आहाहा!
मार्ग जिन्हें प्राप्त नहीं हुआ ऐसे मनुष्य 'नय' का आग्रह करते हैं, वे आग्रही हैं। आहाहा!
वह नयों के प्रति उदास है, अनुभवी।
और इसीलिये विषमफल की प्राप्ति होती है, अज्ञानी जीव को। विकल्प अर्थात् दुःख होता है।
कोई नय जहाँ आहत नहीं होता, कहाँ से आहत हो?
एक समय में अनंत गुण और अनंत धर्म, उन्हें विषय करनेवाला एक-एक नय, उन्हें एक समय में जान लिया। आहाहा!
नयज्ञान की उत्पत्ति ही नहीं हुई, अतीन्द्रियज्ञान की उत्पत्ति हुई,
उसमें नयों के स्वरूप को और उसके धर्मों को जान लिया उसने अंदर जाकर। आहाहा!
एक गुण के प्रति (भी) उपयोग जाता नहीं है उसीप्रकार एक धर्म के प्रति (भी) उपयोग जाता नहीं है,
धर्मी के प्रति उपयोग लगा हुआ है, उसमें धर्म जानने में आ जाते हैं। आहाहा!
एक-एक धर्म के प्रति उपयोग नहीं जाता, एक-एक गुण भेद के प्रति उपयोग नहीं जाता। आहाहा!
सामान्य के ऊपर जहाँ उपयोग लगा, वहाँ सामान्य-विशेष समस्त पूरा ज्ञेय, अनंत गुणात्मक
और अनंत धर्मात्मक पूरा ज्ञेय, ध्येय पूर्वक ज्ञेय हो जाता है, जानने में आ जाता है। आहाहा!
ध्येय का ध्यान और ज्ञेय का ज्ञान, समय एक।
ज्ञेय अर्थात् अंदर का यह आत्मा ज्ञेय, ये छह द्रव्य ज्ञेय नहीं हैं, छह द्रव्य ज्ञेय नहीं हैं।
छह द्रव्य ध्येय भी नहीं हैं और छह द्रव्य ज्ञेय भी नहीं हैं। आहाहा!
यह तो निर्विकल्प ध्यान में जाता है आत्मा, तब सामान्य आत्मा ध्येय होता है।
सामान्य-विशेष पूरा आत्मा अनंत गुण का पिंड और अनंत धर्मों का पिंड (जानने में आ जाता है)।
धर्म भी जिस प्रकार, जिस समय, जिस पर्याय के, जहाँ जैसे हैं वैसे जान लेता है।
अधूरी पर्याय का धर्म है तो अधूरी पर्यायपने जानता है वह, परंतु उसके प्रति लक्ष नहीं है।
यह बात कोई अपूर्व है, अपूर्व है। समझ गये? आहाहा!
निर्विकल्प ध्यान की बात, सविकल्प में आकर ये धर्मात्मा कहते हैं। एकावतरी पुरुष हो गये।
१९४७ के वर्ष का है यह। उस वर्ष में उन्हें अनुभव हुआ।
अनुभव पश्चात् की यह बात है, कि नयों का ज्ञाता, दो नयों का ज्ञाता है।
(यह) आ गया है अपनी (चर्चा में) कल दो नयों में, फिर अनंत नय आ गये। आहाहा!
कोई नय जहाँ आहत नहीं होता अर्थात् खंडन-मंडन नहीं है। नयों का ज्ञाता हो गया।
ऐसे ज्ञानी के वचन को हम नमस्कार करते हैं। आहाहा!
नयों का ज्ञाता हुआ है, नय का पक्षपात नहीं है। पक्षपात नहीं है, नय का ज्ञाता है। आहाहा!
नय का ज्ञाता है परंतु नय सन्मुख होकर नहीं, यह खूबी है।
एक-एक नय तो खंडज्ञान है, उसके सन्मुख नहीं है।
जिसने ज्ञानी के मार्ग की इच्छा की हो, ऐसे प्राणी को अर्थात् जिसे ज्ञानी होना हो ऐसे प्राणी को
नयादिक में उदासीन रहने का अभ्यास करना। नय का पक्षपात छोड़ देना।
नय हैं, एक-एक नय एक-एक धर्म को विषय करता है। ठीक है, बस! आहाहा!
परंतु एक-एक गुण और एक-एक धर्म के प्रति मुड़कर उसे मैं जानूँ, यह मेरा स्वभाव नहीं है। आहाहा!
ऐसे प्राणी को नयादिक में उदासीन (अर्थात्) नय, निक्षेप और प्रमाण,
उसमें उदासीन होना चाहिये, रहना चाहिये। उसे साधन नहीं मानना।
रहने का अभ्यास करना; किसी नय में आग्रह करना नहीं और किसी प्राणी को उसके द्वारा आहत करना नहीं।
उस नय से जो स्वरूप कहा हो वह स्वरूप समझकर उसके प्रति उदास होकर
और उस धर्म का लक्ष छोड़कर धर्मी को जानो, बस!
धर्म का लक्ष छोड़कर (धर्मी को जानो)। आहाहा!
अर्थात् धर्म रखा, धर्म का लक्ष छुड़ाया और धर्मी का लक्ष कराया, और धर्मी का लक्ष होने पर धर्मों का ज्ञान हो गया।
धर्मों के सन्मुख हुये बिना, धर्मों के सन्मुख हुये बिना धर्मों का ज्ञान धर्मी के आश्रय से होता है। आहाहा!
जैसे, आता है दृष्टांत, ठंडाई होती है न, ठंडाई कहते हैं न? ठंडाई में तो बहुत सी वस्तुएँ होती हैं, इलायची, केसर, बादाम आदि।
तो वह पीयें तो १०० चीज डाली हों, तो १०० (चीज) का उसमें ज्ञान हो जाता है।
स्वाद सभी का आता है, परंतु वह यदि स्वाद के समय विचार करने जाये, कि (यह) इलायची का स्वाद
और (यह) केसर का स्वाद, तो उसमें अनुभव नहीं आयेगा। परंतु अनुभव में सब आ जाता है। आहाहा!
१०० हैं, उनके प्रति, एक-एक धर्म के प्रति ज्ञान नहीं मुड़ता।
मुमुक्षु:- नहीं-नहीं, उसका लक्ष नहीं है। उत्तर:- लक्ष नहीं है तो स्वाद लेता होगा? (नहीं, अभेद का) स्वाद लेता है वह तो बस!
अतीन्द्रियज्ञान और आनंद के स्वाद में पड़ा है, सब कुछ जानने में आ जाता है।
सब कुछ जानने में आ जाता है, जानता नहीं है परंतु जानने में आ जाता है।
ऐसे प्राणी को नयादिक में उदासीन रहने का अभ्यास करना; किसी नय में आग्रह करना नहीं
और किसी प्राणी को उसके द्वारा आहत करना नहीं, और यह आग्रह जिसे मिटा है, आहाहा!
आग्रह मिटा (अर्थात्) नय का पक्षपात (मिटा)। आग्रह अर्थात् पक्षपात।
मिटा है, वह किसी प्रकार भी प्राणी को आहत करने की इच्छा करता नहीं। चलो आगे।
मुमुक्षु:- आगम का मर्म ज्ञानी के हृदय में होता है। श्री पंचाध्यायीकार ने भी कहा है कि,
निश्चयनयावलंबी भी मिथ्यादृष्टि है, इस बात का रहस्य महनीय गुरु ही समझा सकते हैं,
इस बात का धन्य पल में हुई पूज्य भाईश्री के श्रीमुख से हुई चर्चा द्वारा प्रत्यक्ष अनुभव होता है।
जो अति निकट भव्य जीव इन परम वीतरागतामयी उत्तम वचनों को शिरोधार्य करेगा और हृदय में धारण करेगा
वह अवश्यमेव पक्षातिक्रांत होकर साक्षात् ज्ञाता होकर परमानंद का अनुभव करेगा
और अल्पकाल में पूर्णानंदमयी मुक्ति का महापात्र होगा। भरतकुमार खीमचंद सेठ, राजकोट।
उत्तर:- अब आगे। मुमुक्षु:- 'द्रव्यस्वभाव'।
उत्तर:- यहाँ तक तो प्रस्तावना हो गई। क्या आनेवाला है इसमें,
उसकी भूमिका- क्षेत्र-विशुद्धि। अर्थात् वह यदि ख्याल में आयेगा तो आगे (का) ख्याल में आयेगा।
नहीं तो वह ख्याल में (नहीं आयेगा), उसे प्रवेशद्वार कहा न?
इसमें प्रवेश करने का एक द्वार कहा, क्षेत्र-विशुद्धि। आहाहा!
उसमें श्रीमद् का वाक्य बहुत सुंदर! आहाहा! ज्ञानी नयों के प्रति उदास है, नय का आग्रह नहीं है
अर्थात् इन्द्रियज्ञान का आग्रह नहीं है, मानसिक ज्ञान का आग्रह नहीं है, खंडज्ञान का आग्रह नहीं है।
नय है वह खंडज्ञान है। नयज्ञान है न, वह खंडज्ञान है। (वह) एक-एक धर्म को विषय करता है।
एक नय एक धर्म को विषय करता है, एक नय सभी धर्मों को विषय नहीं कर सकता, आवृत नहीं कर सकता सभी धर्मों को। आहाहा!
और अतीन्द्रियज्ञान? एक समय में आवृत कर लेता है, कुछ जानना बाकी नहीं रहता।
खंडज्ञान और अखंडज्ञान में बड़ा अंतर है। नयज्ञान में और अतीन्द्रियज्ञान में बड़ा अंतर है।
नय का विषय एक-एक है, ज्ञान का विषय अनंत है। एक समय में कवलित कर जाता है ज्ञान।
ध्येय पूर्वक ज्ञेय होता है न, कुछ भी जानना बाकी नहीं रहता।
और स्वयं की जिस प्रकार से योग्यता वर्तमान में धर्मों की चल रही है, उन धर्मों को भी जान लेता है।
अबद्ध को भी जानता है और बद्ध को भी जानता है, अकर्ता को जानता है और कर्ता को (भी) जानता है, सबको जानता है।
धर्म हैं न? कर्ता-भोक्ता धर्म हैं।
यह ऐसे योग्यता अनुसार जैसी जिसकी योग्यता हो धर्मों की...
मुमुक्षु:- वे सभी सम्मत होती हैं। उत्तर:- हाँ, सम्मत।
मुमुक्षु:- जिस प्रकार से हो उस प्रकार से। उत्तर:- उस प्रकार से ज्ञान में स्वीकार है उसे। आहाहा!
अपूर्णता है, वह अपूर्णता धर्म को जानता है और द्रव्य का पूर्ण धर्म है, उसे भी जानता है, एक समय में।
द्रव्यदृष्टि से पूर्ण हूँ और पर्याय धर्म से देखने पर मैं अपूर्ण हूँ। आहाहा!
द्रव्य से देखने पर आनंद का कंद हूँ और पर्याय धर्म से देखने पर थोड़ा आनंद है और थोड़ा दुःख भी है।
उसकी तरफ लक्ष नहीं है, जानने में आ जाता है।
कोई अचिंत्य, निर्विकल्पध्यान के काल में इसप्रकार ज्ञेय होता है वह अचिंत्य बात है।
अर्थात् ज्ञान सच्चा रहता है, पर्याय में सिद्ध हो गया ऐसा नहीं जानता साधक। आहाहा!
पर्याय में अपूर्णता है, तो अपूर्ण है वह धर्म है, वह पर्याय का धर्म है, वह पर्याय ने धर्म धारण करके रखा है, अपूर्णता।
थोड़ी वीतरागता और थोड़ा राग, वे पर्याय के धर्म हैं।
पर्याय के जैसे धर्म हैं उन्हें ज्ञान जानता है।
धर्म अलग चीज और गुण अलग चीज।
गुण में राग नहीं होता। पर्याय में वीतरागभाव और पर्याय में राग होता है।
समयवर्ती पर्याय है, गुण त्रिकालवर्ती है।
सबकुछ आ गया, अनंत गुण और अनंत पर्याय, आ गया सब। सबकुछ ले लिया। आहाहा!
नयों के प्रति उदास है। किसी नय का एकांत खंडन या किसी (नय का) एकांत मंडन, ज्ञानी करता नहीं है। आहाहा!
क्योंकि नय में कथंचित् है। कथंचित् का ज्ञाता है। आहाहा!
नयों का ज्ञाता है। दो नयों का ज्ञाता है परंतु किसी (नय का) पक्षपात ग्रहण नहीं करता।
आग्रह नहीं है उसे, मध्यस्थ है, उदासीन है अर्थात् मध्यस्थ है। राग रहित का ज्ञान है वह।
अतीन्द्रियज्ञान है न? वह राग रहित का ज्ञान है।
यह तो स्वयं जरा स्थिर मन से विचार करे न तो बैठे ऐसा है।
वरना है अच्छा, श्रीमद्जी का बहुत अच्छा। १९४७ का है, बोलो!
जिस वर्ष में सम्यग्दर्शन हुआ उस वर्ष में उन्होंने लिखा, नयातिक्रांत होकर लिखा।
मुमुक्षु:- वह ही लिख सकता है न? उत्तर:- ढूंढ-ढूंढकर सब इसमें (रखा है)। आहाहा!